Լիլիտա Օզոլինիա

Լիլիտա Օզոլինիա (լատ.` Lilita Ozoliņa, ), թատրոնի և կինոյի խորհրդային և լատվիական դերասանուհի։ Լատվիական ԽՍՀ վաստակավոր արտիստուհի (1983), ԽՍՀՄ Պետական մրցանակի դափնեկիր (1983), IV աստիճանի Երեք աստղերի շքանշանի ասպետ (2009):

Կենսագրություն 
Լիլիտա Օզոլինիան ծնվել է Ռիգայում։ Հայրը օդաչու էր, իսկ մայրը գերմանական կինոստուդիայում` ռեժիսորի օգնական։ Դեռ դպրոցական տարիներին Լիլիտան իր բախտը կապում էր բժշկության հետ և սովորել է բժշկական ուսումնարանում։ Սակայն 18 տարեկանում ընդունվել է Ռիգայի կինոստուդիային կից կինոդերասանի ժողովրդական ստուդիա։ 1966 թվականից աշխատել է Յան Ռայնիսի անվան գեղարվեստական թատրոնում։ 1971 թվականին նա ավարտել է Յազեպ Վիտոլի անվան Լատվիական պետական կոնսերվատորիայի դերասանական ֆակուլտետը։

Կինոյում նա իր առաջին դերը խաղացել է «Երբ անձրևն ու քամին թակում են պատուհանը» (1967 թ.) կինոնկարում, որից հետո հաջորդեցին նաև այլ աշխատանքներ կինոյում։ Այնուամենայնիվ Լիլիտան հայտնի դարձավ «Երկար ճանապարհ ավազաբլուրներում» (1980 թ.) հեռուստաֆիլմում Մարթայի դերակատարմամբ։ Այդ ֆիլմից հետո նա նկարահանվելու բազմաթիվ առաջարկներ ստացավ։

Լիլիտա Օզոլինիան ծավալում էր նաև հասարակական գործունեություն և ընտրվել էր Լատվիական ԽՍՀ-ի Գերագույն Խորհուրդ։ Ներկայումս դերասանուհին խաղում է Դայլես թատրոնում և Ռիգայի ռուսական դրամայի թատրոնում։ 2000 թվականին արժանացել է Վիյա Արտմանեի «լատվիական կինոյում ունեցած ներդրումների համար» մրցանակին։

Ներկայումս Լիլիտա Օզոլինիան ապրում է Ռիգայում և ունի մեկ դուստր` Լիլիանա Օզոլինիան, ով ժամանակին MTV Latvija հեռուստաալիքի տնօրենն էր։

Մասնակի ֆիլմագրությունը

Ծանոթագրություններ 

Լատիշ դերասանուհիներ
ԽՍՀՄ Պետական մրցանակի դափնեկիրներ
Խորհրդային դերասանուհիներ